แสดงท่าทีเย็นชา มีทัศนคติที่เย็นชา รู้ว่าเมื่อไหร่ควรเย็นชา
การมีรอยยิ้มอยู่บนหน้าทำให้คุณดูเป็นคนอัธยาศัยดีและอบอุ่นที่ดึงดูดให้คนเข้าหาคุณ แต่สีหน้าที่จริงจังนั้นจะอ่านยากกว่า ถ้าคุณอยากเป็นคนเย็นชา คุณแทบจะไม่ควรยิ้มเลย คุณต้องให้คนอื่นมองหน้าคุณแล้วสงสัยว่าคุณคิดอะไรอยู่ โดยทั่วไปให้คุณแสดงท่าทีไร้อารมณ์และอ่านยากเข้าไว้  เวลาที่ยิ้มก็ให้ยิ้มแค่นิดๆ อย่าฉีกยิ้มกว้างจนปากแทบฉีก ยิ้มน้อยๆ แบบมีเลศนัย ยิ้มเร็วๆ เป็นบางครั้งเพื่อให้คนสงสัยว่าในหัวคุณคิดอะไรอยู่ ผู้ชายอาจจะได้ประโยชน์จากการยิ้มน้อยๆ มากกว่าผู้หญิง เพราะงานวิจัยบอกว่า ผู้ชายที่ยิ้มบ่อยๆ ไม่ค่อยดึงดูดใจสาวๆ เวลาที่มีใครขัดคอคุณ ให้มองตาเขาตรงๆ และขมวดคิ้วเหมือนว่าพฤติกรรมของเขาทำให้คุณสับสนและไม่พอใจ ย่นริมฝีปากเข้าหากันเล็กน้อยเพื่อแสดงการหยามเหยียดแบบเย็นชา เชิดคางขึ้นเล็กน้อยและมองลอดต่ำผ่านจมูก อย่าแสดงท่าทางโกรธหรือไม่พอใจอย่างเห็นได้ชัด เพราะคุณอยากให้ตัวเองดูมีสติ ห่างเหิน และเยือกเย็นเป็นน้ำแข็ง การฝึกศิลปะการใช้ภาษาท่าทางคือกุญแจสำคัญของการเป็นคนดูท่าทางเย็นชา รักษาออร่าแห่งความลึกลับและการควบคุมเข้าไว้ด้วยการเลี่ยงที่จะไม่พูดเวลาที่คุณสามารถใช้เทคนิคที่แนบเนียนกว่านั้นในการสื่อสารได้    มีบุคลิกท่าทางที่ดี ยืนตัวตรงกว่าคนรอบข้าง มือเท้าอย่ายุกยิก อย่าเล่นผม เวลามีใครพูดอะไรน่ารำคาญ อย่าแสดงอารมณ์และหันหน้าหนีเล็กน้อย เลิกสบตา พูดทักทายด้วยน้ำเสียงเย็นชาแทนการกอด เกร็งตัวเล็กน้อยเวลามีใครมาโดนตัวคุณ เวลาที่คุณพูด อย่าให้เสียงขึ้นสูงลงต่ำมากเกินไป ใช้น้ำเสียงเย็นชา นิ่ง เรียบๆ แม้ว่าข้างในคุณจะมีความสุขสุดๆ หรือโกรธหัวฟัดหัวเหวี่ยงแค่ไหนก็ตาม อย่าเผลอหัวเราะหรือร้องไห้ ตั้งสติและพยายามอย่าสื่ออารมณ์มากนัก เวลาคุยกับใครให้แสดงท่าทีเย็นชาและเหินห่าง สร้างระยะห่างกับคนรอบข้างด้วยการไม่พูดถึงความคิด ความรู้สึก นิสัย และชีวิตส่วนตัวให้ใครฟังมากนัก คนที่เย็นชามักจะไม่เล่าอะไรแบบนี้ พูดเฉพาะสิ่งที่คุณต้องพูด และอย่าเล่าเรื่องต่างๆ หรือปล่อยมุกที่แสดงตัวตนของคุณมากเกินไป การถามคำถามคนอื่นเป็นการบอกว่าคุณห่วงใยพวกเขา และถ้าเป้าหมายของคุณคือการเป็นคนเย็นชา คุณย่อมต้องสร้างผลลัพธ์ที่ตรงกันข้าม คุณอาจจะหยอกเอินกันพอสุภาพสัก 2 – 3 คำ แต่อย่าแสดงท่าทีสนใจมากจนเกินไป ทำเหมือนว่าในหัวคุณมีแต่ความคิดและไอเดียเจ๋งๆ จนไม่เหลือที่ไว้คุยเรื่องไร้สาระเกี่ยวกับชีวิตของคนอื่น ถ้าใครไม่ได้ยินที่คุณพูดตั้งแต่แรกก็เป็นความผิดของคนๆ นั้น คุณไม่ควรพูดซ้ำให้ใครฟังอีก เวลาที่คุณไม่ยิ้ม ไม่ถามคำถามใคร หรือไม่แสดงอารมณ์เชิงบวก ก็มีโอกาสที่คนอื่นจะเจ็บปวดสูง นั่นเป็นราคาที่คุณต้องจ่ายสำหรับการเป็นคนเย็นชา ระงับความรู้สึกที่อยากจะขอโทษหรือปลอบใจเวลาที่คุณรู้ว่าคนอื่นเจ็บปวดหรือไม่พอใจ  ถ้ามีใครเดินมาถามคุณว่าทำไมคุณถึงหยาบคายนัก จ้องหน้าเขาหรือเธออย่างเย็นชาแล้วพูดว่า คุณไม่รู้ว่าพวกเขากำลังพูดเรื่องอะไรอยู่ ถ้ามีใครแสดงความเศร้าหรือโกรธ ให้พูดว่า "ขอโทษที่ทำให้ไม่พอใจ" แล้วหันหลังไปทำธุระของตัวเองต่อ การพูดแบบไม่ได้รู้สึกขอโทษจริงๆ นั้นเป็นวิธีที่แสดงให้อีกฝ่ายเห็นว่าคุณเป็นค่อนข้างเย็นชา ระวังว่าจะแสดงท่าทีเย็นชากับคนอื่นมากเกินไปนัก งานวิจัยกล่าวว่า คนที่ขับไล่ไสส่งคนอื่นอาจจะรู้สึกเศร้าพอๆ กับคนที่โดนขับไล่ก็ได้ ทุ่มเทเต็มที่เพื่อให้เป็นที่หนึ่งในทุกสิ่งที่คุณทำ แม้ว่ามันจะหมายถึงการที่คุณไม่ได้แสดงทักษะการทำงานเป็นทีมที่ดีก็ตาม เตรียมพร้อมเพื่อตอบคำถามที่ฉลาดที่สุดและเร็วที่สุดในห้อง ถึงเวลาซ้อมบอลก็ต้องเล่นในสนามแบบไม่ออมมือ แสดงฝีมือทำงานให้เต็มที่ แม้ว่าผลที่ตามมาอาจจะทำให้คนอื่นดูเก่งสู้คุณไม่ได้ก็ตาม เวลาที่คนอื่นตื่นเต้นเรื่องการแข่งขันครั้งใหญ่ที่กำลังจะมาถึง ให้บอกว่ามันก็เป็นแค่เกมและมีแต่จะทำให้เสียเวลาเปล่าๆ อย่าแสดงความตื่นเต้นเรื่องวันหยุดและวันเกิด ผู้หญิงที่เดินอยู่บนถนนคนนั้นเขาทำของที่ซื้อมาจากในห้างตกหมดเลยเหรอ เดินข้ามถนนแล้วมองไปทางอื่น หรือไม่ก็เดินผ่านเธอไปเลย ถ้าสิ่งแรกที่คุณคิดเวลาที่มีใครมาขอความช่วยเหลือจากคุณคือ "อ้าว ทำไมต้องช่วยด้วยล่ะ" ก็อย่าช่วย อย่าถามตัวเองอีกทีและอย่าให้ความรู้สึกมามีผลต่อพฤติกรรมของคุณ ในฐานะคนเย็นชา ความเห็นอกเห็นใจและความเมตตาไม่ใช่งานถนัดของคุณอยู่แล้ว สำหรับคนเย็นชาแล้ว น้ำมีอยู่แค่ครึ่งแก้วเสมอ นึกภาพตัวเองกำลังเดินอยู่บนทางเท้าแล้วมีรถขับมาอย่างเร็วจนน้ำขังสกปรกที่พื้นกระเด็นใส่คุณ คุณจะพูดว่ายังไง ไม่ใช่ "โถ่เว้ย เสื้อตัวโปรดด้วยเนี้ย" หรือ "ทำไมต้องเป็นฉันด้วยวะ" ไม่ๆ คำตอบที่ถูกต้องคือข้อ 'ค' : จ้องแบบจะกินเลือดกินเนื้อแล้วพูดว่า "ฉันขอให้แกขับรถชนตาย" วิจารณ์คนรอบข้าง อย่าชมใคร ถ้ามีใครถามคุณว่าคุณชอบชุดที่เธอใส่มั้ย ให้เบนสายตาไปทางอื่นแล้วเปลี่ยนเรื่อง การแสดงพฤติกรรมเย็นชาใส่คนอื่นจะทำให้คุณมีศัตรูอยู่บ้าง ผลที่ตามมาก็คือจะมีแค่ไม่กี่คนเท่านั้นที่คุณไว้ใจได้ คนที่คุณไว้ใจได้จริงๆ คือคนที่เข้าใจว่าจริงๆ แล้วคุณไม่ได้เป็นคนเย็นชาอย่างที่แสดงออกจริงๆ ตามปกติการแสดงท่าทีเย็นชาในที่สาธารณะนั้นค่อนข้างปลอดภัย คุณอาจจะทำให้คนแปลกหน้า 2 – 3 คนรู้สึกไม่พอใจเล็กน้อย แต่นั่นก็อาจเป็นเรื่องที่ดีก็ได้ โดยเฉพาะอย่างยิ่งถ้าคนแปลกหน้าพยายามที่จะจีบคุณหรืออยากได้อะไรจากคุณ การเป็นคนเย็นชาในที่สาธารณะอาจจะไม่ทำให้คุณเสียชื่อเสียงหรือทำให้เกิดความเสียหายในระยะยาว  ก็คือถ้าคุณเห็นใครต้องการความช่วยเหลือจริงๆ ก็ให้เลิกแสดงท่าทีเย็นชาแล้วเข้าไปช่วย คิดว่าคุณอยากให้คนอื่นช่วยเหลือคุณอย่างไรหากคุณตกอยู่ในสถานการณ์เดียวกัน มันก็มีบ้างที่การเป็นคนเย็นชาช่วยให้คุณเถียงชนะ ปิดการเจรจาทางธุรกิจได้ หรือได้แต้มชนะ การมีทัศนคติที่เข้มแข็งและเย็นชาในเวลาที่ต้องลุยไม่ใช่เรื่องผิดอะไร นอกจากว่าคุณจะเย็นชาเกินเหตุจนสร้างความเสียหายให้อีกฝ่ายจริงๆ คุณต้องคิดถึงผลที่จะตามมาของทัศนคติและการกระทำของคุณให้ถี่ถ้วน คนที่ดูแลและสร้างความอบอุ่นให้คุณสมควรได้รับสิ่งเดียวกันตอบแทน การเย็นชาใส่คนในครอบครัวและเพื่อนๆ มีแต่จะทำให้คุณรู้สึกเปล่าเปลี่ยว หลังจากที่พวกเขาถูกคุณเย็นชาใส่มาหลายปี เป็นไปได้ว่าสุดท้ายแล้วนอกจากพ่อแม่ก็จะไม่มีใครอยากพูดกับคุณอีกเลย การเป็นคนเย็นชาอาจมีข้อดีของมัน แต่สุดท้ายแล้วการเป็นคนมีน้ำใจ อบอุ่น และมีสเน่ห์นั้นสามารถดึงดูดเพื่อนๆ ได้เป็นส่วนใหญ่ และเนื่องจากว่าเพื่อนดีๆ นำไปสู่ความสุขตลอดชีวิต คุณอาจจะทบทวนการสร้างลักษณะนิสัยเหล่านี้อีกครั้งเมื่อคุณได้รู้แล้วว่า การเป็นคนเย็นชามันเป็นอย่างไร แต่ไม่ต้องกังวลใจไป คุณยังสามารถฉายแววความเย็นชาในสถานการณ์ที่ต้องเย็นชาได้เสมอ
อย่ายิ้มบ่อย. ฝึกมองด้วยสายตาเย็นชา. ใช้ภาษาท่าทางเย็นชา. พูดน้ำเสียงราบเรียบ. อย่าพูดเรื่องตัวเอง. อย่าถามมาก. อย่าพูดซ้ำ. เต็มใจที่จะทำร้ายความรู้สึกของคนอื่น. ดึงดันที่จะเอาชนะ. เป็นคนมองโลกตามหลักการปฏิบัติและความเป็นจริงแบบสุดโต่ง. อย่าเสียเวลาช่วยคนอื่น. มองโลกในแง่ร้าย. เลือกคนที่คุณไว้ใจให้ดี. เย็นชาในที่สาธารณะ. เย็นชาถ้ามันช่วยให้คุณได้ในสิ่งที่คุณต้องการ. อย่าเย็นชากับครอบครัวและเพื่อนๆ. รู้ว่าคุณจะดูเย็นชาในสายตาคนทั่วไป.
https://www.wikihow.com/Act-Cold https://www.wikihow.com/Act-Cold https://www.wikihow.com/Act-Cold
Having a Cold Demeanor Having a Cold Attitude Knowing When to Be Cold